પોસ્ટ ઑફિસની આ સ્કીમ એવા રોકાણકારો માટે છે જેઓ એકસાથે રૂપિયા રોકી માસિક વ્યાજ મેળવવા માગે છે. આ યોજના રિટાયર્ડ કર્મચારીઓ અને વરિષ્ઠ નાગરિકો માટે ખૂબ જ ઉપયોગી સાબિત થઈ શકે છે. આ ખાતામાં મેચ્યોરિટી પીરિયડ પાંચ વર્ષનો હોય છે. આમાં ખાતાધારકને જમા રકમ પર દર મહિને વ્યાજ મળે છે. આ ખાતુ 1500 રૂપિયા અથવા તો તેના ગુણાંકોમાં ખોલાવી શકાય છે. હાલના સમયમાં આ સ્કીમમાં 7.3 ટકા વ્યાજ મળે છે. આ વાર્ષિક વ્યાજને 12 મહિનામાં વહેંચી દેવામાં આવે છે જે તમને માસિક આધારે મળતું રહે છે.